জনমনে অসন্তোষ বা অপ্রীতিকর মনোভাব সৃষ্টি করতে পারে এমন কনটেন্ট আমরা অহরহ দেখতে পাই এসব মাধ্যমে। কিংবা কোনো সম্প্রদায়ের প্রতি বৈষম্যমূলক মন্তব্য এবং পোষ্টও অহরহ হচ্ছে। এক্ষেত্রে শুধুমাত্র সরকারি কর্মকর্তাদের জন্য নয়, সাধারণ জনগনের জন্যও একটি সামাজিক মাধ্যম ব্যবহার নির্দেশিকা প্রয়োজন। যেহেতু এই নির্দেশিকা তদারকির জন্য জনবল নিয়োগ হচ্ছে; তারাই বাড়তি নির্দেশিকার দেখভাল করতে পারবে। ইন্টারনেটভিত্তিক কর্মকাণ্ডে আমাদের দেশে সুফলের থেকে কুফলের পাল্লাই ভারি বেশি।